62023TO1165_INF
Uznesenie Všeobecného súdu (siedma komora) z 25. februára 2025 –ePURE a Pannonia Bio/Parlament a Rada
(vec T‑1165/23)
„Žaloba o neplatnosť – Energetika – Nariadenie (EÚ) 2023/1805 – Ustanovenie, podľa ktorého sa biopalivá vyrobené z potravinárskych alebo kŕmnych plodín považujú za biopalivá s rovnakými emisnými faktormi ako najmenej priaznivý výrobný reťazec pre tento typ paliva – Neexistencia osobnej dotknutosti – Neprípustnosť“
1.
Žaloba o neplatnosť – Fyzické alebo právnické osoby – Akty, ktoré sa ich priamo a osobne týkajú – Osobná dotknutosť – Kritériá – Nariadenie o využívaní palív z obnoviteľných zdrojov a nízkouhlíkových palív v námornej doprave – Nariadenie, ktorým sa stanovuje obmedzenie intenzity skleníkových plynov z energie využitej na palube lode – Metóda výpočtu intenzity skleníkových plynov – Udržateľné biopalivá z potravinárskych a krmovinárskych plodín – Výpočet intenzity skleníkových plynov na základe emisných faktorov najmenej priaznivého výrobného reťazca pre tento typ paliva – Žaloba o neplatnosť podaná výrobcom a dodávateľom obnoviteľného etanolu vyrobeného z plodín, odpadu a zvyškov v Únii – Neexistencia osobnej dotknutosti – Neprípustnosť
[Článok 263 štvrtý odsek ZFEÚ; nariadenie Európskeho parlamentu a Rady 2023/1805, článok 10 ods. 1 písm. a)]
(pozri body 21 – 26, 31 – 36, 55, 67, 68)
2.
Žaloba o neplatnosť – Fyzické alebo právnické osoby – Akty, ktoré sa ich priamo a osobne týkajú – Osobná dotknutosť – Kritériá – Nariadenie o využívaní palív z obnoviteľných zdrojov a nízkouhlíkových palív v námornej doprave – Nariadenie, ktorým sa stanovuje obmedzenie intenzity skleníkových plynov z energie využitej na palube lode – Metóda výpočtu intenzity skleníkových plynov – Udržateľné biopalivá z potravinárskych a krmovinárskych plodín – Výpočet intenzity skleníkových plynov na základe emisných faktorov najmenej priaznivého výrobného reťazca pre tento typ paliva – Žaloba o neplatnosť podaná združením zloženým prevažne z členov vyrábajúcich a dodávajúcich obnoviteľný etanol v Únii – Neexistencia osobnej dotknutosti – Neprípustnosť
[Článok 263 štvrtý odsek ZFEÚ; nariadenie Európskeho parlamentu a Rady 2023/1805, článok 10 ods. 1 písm. a)]
(pozri body 21 – 26, 56 – 68)
Výrok
1.
Žaloba sa zamieta ako neprípustná.
2.
Konanie o návrhoch na vstup vedľajšieho účastníka do konania, ktoré podali Európska komisia, ako aj Renewable Fuels Association, sa zastavuje.
3.
ePure, de Europese Producenten Unie van Hernieuwbare Ethanol a Pannonia Bio Zrt. znášajú svoje vlastné trovy konania a sú povinné nahradiť trovy konania Európskeho parlamentu a Rady Európskej únie s výnimkou trov konania, ktoré vynaložili v súvislosti s návrhmi na vstup vedľajšieho účastníka do konania.
4.
Parlament, Rada a osoby, ktoré podali návrh na vstup vedľajšieho účastníka do konania, uvedené v bode 2 tohto výroku, znášajú svoje vlastné trovy konania spojené s návrhmi na vstup vedľajšieho účastníka do konania.